<classify> Akizungumza na waandishi wa habari jana, Malinzi alionesha furaha yake kwa kusema ushindi wa Taifa Stars ni wa Watanzania wote hivyo anawapongeza kwa jinsi walivyowaunga mkono kwa kufika uwanjani na kushangilia bila kuonesha ushabiki wa timu zao.Nimefurahishwa na ushindi wa jana juzi japo bado tuna mchezo wa marudiano lakini safari hii na sisi tumeshapiga hatua hivyo wachezaji wetu wanapaswa kujua Watanzania wanapenda kuwaona wakifanya vizuri hivyo wakapambane Jumapili ili wafuzu hatua ya pili, alisema Malinzi.Pia Malinzi aliwaomba Watanzania kuendelea kuisapoti na kuiombea Taifa Stars ili ifuzu kucheza mashindano ya kimataifa ambayo yanaikabili.Katika mchezo huo mabao ya Taifa Stars yalifungwa katika kipindi cha kwanza huku Samatta akiwa wa kwanza kuwainua wapenzi wa soka kwa bao lake katika dakika ya 18 akipokea pasi safi kutoka kwa Ulimwengu. Naye Ulimwengu alifunga bao la pili katika dakika ya 20, baada ya kipa wa Malawi, Simplex Nthala kutema krosi ya Haji.Taifa Stars iliifunga Malawi The flames mabao 2-0 kwenye mchezo wa kutafuta kufuzu fainali za dunia 2018 zitakazofanyika nchini Urusi, endapo watafanikiwa kuiondoa Malawi kwenye mchezo wa Jumapili Taifa Stars itacheza na Algeria.  <topic>: michezo 